Վերջաւորութեան, Քոնթրերաս կը մէջբերէ «Ուաշինկթըն Փոսթ»-ի 2010 թուականի խմբագրականը, որ կը պնդէ, թէ Հայ Դատի յանձնախումբի «լոպիիստական գործունէութիւնը աւելի դժուարացուցած է Հայաստանի եւ Թուրքիոյ, Հայաստանի եւ Ատրպէյճանի միջեւ հաշտութիւնը, ատով իսկ նպաստելով Հայաստանի աղքատացման խորացման եւ Ռուսիայէն Հայաստանի գերկախուածութեան»։ Ծիծաղելի է, երբ Քոնթրերասի նման օտարներ, ամերիկեան հրատարակութիւններ, ինչպէս նաեւ Ատրպէյճանի եւ Թուրքիոյ նման թշնամական պետութիւններ հայերուն կը սորվեցնեն, թէ անոնց իսկական շահը ինչ է։ Հայերը բոլորէն լաւ գիտեն իրենց շահերուն մասին։ Անոնք ոչ ոքի դասախօսութեան կարիքը ունին…